Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
5 เม.ย. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 7.65 จุด (0.44%) ปิดภาคเช้าที่ 1,732.63 จุด ด้วยมูลค่าการซื้อขาย 31,511.65 ล้านบาท
Most Positive Impact: PTT (+1.71 จุด), CPALL (+1.12 จุด), AOT (+1.07 จุด)
Most Negative Impact: ADVANC (-1.48 จุด), SCB (-0.85 จุด), U (-0.56 จุด)
แนวโน้มตลาดบ่าย
สถานการณ์การกีดกันทางการค้าระหว่างจีนและสหรัฐมีแนวโน้มคลี่คลายขึ้นหลังสหรัฐชี้ต้องการเจรจามากกว่าสงครามการค้า ทั้งนี้ SET Index ได้ซึมซับปัจจัยดังกล่าว และปรับตัวเพิ่มขึ้น และปิดภาคเช้าที่ 1,732 จุด หรือ+0.44%
กลุ่มธนาคารฯวันนี้ยังมีความผันผวนและได้ปรับตัวลดลงต่อเนื่อง -0.3% ซึ่งเป็นผลต่อเนื่องจากการที่ความกังวลว่าธนาคารกำลังถูกกดดันให้ต้องปรับอัตราดอกเบี้ยเงินกู้ลงเพื่อช่วยบรรดาผู้ประกอบการ SME ให้มีต้นทุนการเงินที่น้อยลง ซึ่งเรื่องดังกล่าวถือว่าไม่ใช่เรื่องใหม่ และการปรับลดประมาณการรายได้ที่มิใช่ดอกเบี้ยของ Consensus ซึ่งยังมองว่ากลุ่มธนาคารยังอยู่คงอยู่ภายใต้ความกังวล
กลยุทธ์การลงทุน ควรที่จะหันไปกลุ่มที่ไม่ได้รับผลเรื่องสงครามการค้าระหว่างจีนกับสหรัฐ และไม่ได้รับผลกระทบจากการเปลี่ยนแปลงของอัตราดอกเบี้ย โดยแบ่งเป็น 3 กลุ่มหลักๆคือ กลุ่มท่องเที่ยว กลุ่มอิเล็กทรอนิกส์ และกลุ่มโรงพยาบาล
กลุ่มท่องเที่ยวเป็นกลุ่มที่ได้ปรับตัวเพิ่มขึ้น 2.3% ในภาคเช้า โดยเรามองว่าหุ้น CENTEL เป็นหุ้นที่ไม่ได้รับผลกระทบจากปัจจัยดังกล่าว ต่อมาหุ้นกลุ่มอิเล็กทรอนิกส์ หุ้น DELTA ซึ่งไม่ได้รับผลกระทบจากปัจจัยการกีดกันทางการค้าระหว่างจีนและสหรัฐ เพราะ DELTA ไม่ค่อยมีธุรกิจที่ส่งออกไปยังประเทศจีน สุดท้ายกลุ่มโรดงพยาบาล หุ้น BH ซึ่งเป็นหุ้นที่คาดว่าจะเติบโตได้อย่างต่อเนื่อง
กลยุทธ์การลงทุน เม.ย.-พ.ค.61 เป็นช่วงที่มีปัจจัยลบปกคลุมค่อนข้างเยอะ ในขณะที่ปัจจัยบวกใหม่ๆไม่มี ทำให้ SET Index มีโอกาสที่จะลงมากกว่าที่คาด ซึ่งเดิมทีเราได้แนะนำให้ซื้อสะสมที่ 1,760 จุด (ปัจจุบันอยู่ที่ต่ำกว่า 1,750 จุด) ก็ยังคงมุมมองครึ่งหลังของปีดัชนีจะมีการฟื้นตัวเพื่อไปทดสอบ 1,914 จุด ดังนั้นการลงมาต่ำกว่า 1,750 จุดจึงสามารถซื้อสะสมเพิ่มหรือถือกลุ่มหุ้นที่เคยแนะนำต่อได้
แนะนำ  CENTEL DELTA BH
Alternative Trading:
SET50 Futures : S50M17 สถานะ Long 1,133 จุด ถือเพื่อทำกำไรที่ 1,145 จุด ตัดขาดทุนที่ 1,129 จุด